Ricint tartalmazó levelet küldtek a Fehér Házba
Letartóztatták a különös kegyetlenséggel elkövetett emberöléssel gyanúsított fiút.
Ricint tartalmazott egy levél, amelyet a washingtoni Fehér Házba küldtek Kanadából, de szövetségi tisztségviselőknek sikerült ártalmatlanítaniuk, mielőtt bárkit megmérgezett volna – közölték meg nem nevezett tisztségviselők hírügynökségekkel és a sajtóval.

A kanadai rendőrség, amely együttműködött az ügyben az amerikai Szövetségi Nyomozó Irodával (FBI), megerősítette, hogy a levelet az országban adták fel, de egyelőre nem tudják, azon belül hol és ki. Az FBI annyit közölt, hogy elfogtak egy gyanús levelet, de senkit nem veszélyeztet.

A ricin olyan fehérje, amely természetes módon megtalálható a ricinus gyógy- és dísznövény magjában, és belőle már egy gombostűfej nagyságú mennyiség is halált okozhat. Ellenmérge nem ismert – írja az MTI.

Kiemelt kép: SAUL LOEB /AFP
Nagyvilág